Pseudohistorija

**Pseudohistorija** je naziv za vrstu istorijskog revizionizma koja često iznosi senzacionalističke stavove i zahteve čije bi ispunjavanje podrazumevalo reviziju i ponovno pisanje značajnog dela većinski prihvaćene istorije, a bazira se na metodologiji koja se značajno razlikuje od standardnih istoriografskih metoda.

## Definicija
Pseudoistorija se može uporediti sa pseudonaukom po tome što obe dele metodologiju, verovanja i prakse za koje se tvrde da su naučne, ali ne prate odgovarajuće naučne i istorijske metodologije i nedostaju im dokazi ili su oni neubedljivi.

Prema piscima Majklu Šermeru i Aleksu Grobmanu, pseudoistiroja je „ponovno pisanje prošlosti za sadašnje lične ili političke svrhe“.

Filozof Robert Tod Karol je predložio sledeće kriterijume za neku temu koji bi je označili pseudostorijom:
* rad nekritički prihvata mitove i anegdotske dokaze bez skepticizma
* rad ima političku, versku ili drugu ideološku agendu
* rad nije objavljen u akademskim krugovima i nije adekvatno recenziran.
* dokazi za ključne činjenice su selektivni i slave ili ignorišu protivrečne tvrdnje
* rad pretpostavlja da je mogućost da je nešto istina dovoljno da to bude istina
* rad se oslanja na jednu ili više teorija zavere onda kada bi princip Okamove oštrice preporučio prostije i verovatnije objašnjenje neke činjenice.

## Primeri
* katastrofizam
** knjiga Imanuela Velikovskog „Svetovi u sudaru“
* alternativne hronologije
** teorija Anatolija Fomenka Nova hronologija
* psihoistorija - pokušaj da se psihologija spoji sa istorijom, čime bi se odbacio istorijski metod
* prekolumbovska prekookeanska putovanja (u ovo ne spada vikinška kolonizacija Amerike)
** knjiga Gevina Menzisa „1421: Godina kada je Kina otkrila Ameriku“
* religijska istorija 
** naučna predviđanja u svetim tekstovima
** Sionski priorat: radovi kao što su „Sveta krvi, sveti gral“, koji pretpostavljaju da se Isus Hrist mogao oženiti Marijom Magdalenom, koja se kasnije preselila u današnju Francusku i rodila prvog u liniji merovinške loze.
** radovi Dejvida Bartona i drugih koji zagovaraju da su Sjedinjene Američke Države osnovane isključivo kao hrišćanska nacija.
** potrage za Nojevom barkom
* etnocentrične pseudoistorije 
** većina afrocentrističkih ideja (prekolumbovski kontakti Afrike i Amerike, Crni Egipat) su ocenjene kao pseudoistorijske
** teorije o autohtonim Arijevcima koje su trebale da osnaže hinduški nacionalizam
** kriptoistorije o germanskom misticizmu i nacističkom okultizmu
** britanski izraelizam
** radovi inspirisani antisemitizmom
*** „Protokol sionskih mudraca“, falsifikovani rad čija je svrha bila da pokaže postojanje jevrejske zavere za vladavinu svetom
*** poricanje Holokausta: tvrdnje da se Holokaust nije desio ili je značajno preuveličan
** Srpska autohtonistička škola
** Visočke piramide
** Venetska teorija
** ideje da su današnji Makedonci direktni potomci antičkih Makedonaca
* antički astronauti, arheoastronomija i izgubljeni svetovi
** ideje od postojanju izgubljenih kontinenata Atlantida i Lemurija
** „Kočije bogova?“ i druge knjige Eriha fon Denikena, koje tvrde da su drevni vanzemaljci sagradili piramide i druge spomenike
** radovi Kristofera Najta, kao što je „Urijelova mašina“, koja zagovara postojanje drevne tehnološki napredne civilizacije
* Šekspirovo autorstvo, pretpostavka da je neko drugi, a ne Vilijam Šekspir napisao dela koja mu se pripisuju.

## Povezano
* Pseudoarheologija
* Historijski revizionizam
* Nacionalizacija istorije
* Pseudonauka
* Tajna historija
* Damnatio memoriae

## Reference